34. ΑΝΑΓΚ. ΝΟΜΟΣ υπ’ αριθ.247 της 30/30 Δεκ. 1967 (ΦΕΚ Α΄ 244) Περί ενοποιήσεως κλάδων προσωπικού παρά τω Υπουργείω Εμπορίου. Άρθρον μόνον.-1.Οι κατά τα άρθρ. 14, 15 και 16 του Β.Δ.866/60 «περί οργανισμού του Υπουργείου Εμπορίου», ως ταύτα ετροποποιήθησαν και συνεπληρώθησαν δια μεταγενεστέρων διατάξεων Νόμων, Β.Δ/των, ή Υπουργικών Αποφάσεων, προβλεπόμενοι κλάδοι προσωπικού κεχωρισμένως δια την Γεν. Δ/νσιν Εμπορίου αφ’ ενός και τας Γενικάς Δ/νσεις Αγορανομίας, Εφοδιασμού και Τεχνικήν αφ’ ετέρου καθίστανται από της ισχύος του παρόντος κοινοί δια πάσας τας άνω Γενικάς Διευθύνσεις υπό την υφισταμένην διαβάθμισιν των παρ’ εκάστω τούτων θέσεων. 2.Εις τας εν τω εξωτερικώ και τας περιφερειακάς υπηρεσίας του Υπουργείου Εμπορίου εξακολουθούσιν ανήκουσαι αι κατ’ εφαρμογήν των ισχυουσών διατάξεων κατανεμηθείσαι θέσεις εκ του συνόλου των προβλεπομένων τοιούτων, των κατά την παρ. 1 κλάδων. 3.Το άρθρ. 36 του Ν.Δ. 3070/54 ως και πάσα διάταξις εν η γίνεται διάκρισις υπαλλήλων Γενικής Διευθύνσεως Εμπορίου και Γενικών Διευθύνσεων Αγορανομίας, Εφοδιασμού και Τεχνικής καταργούνται, καθ’ ο μέρος αφορώσιν εις την διάκρισιν ταύτην. 4.Δι’ αποφάσεων του Υπουργού Εμπορίου δύνανται να ρυθμισθώσιν θέματα δυνάμενα να προκύψουν εκ της εφαρμογής των διατάξεων των προηγουμένων παραγράφων. 5.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 